真係好幸運 ，竟然一連兩日可以有下午茶時間。同事嘅意見係黎沙田市中心呢一間分店食下午茶， 睇下個Menu, 價錢都幾大眾化喎。 我就叫咗個芝士煙肉薯條， 份量都相當唔錯， 好大碟，好多芝士㩒住曬啲薯條 ，啲薯條條條都好粗好大支， 配合煙肉嘅鹹味，都真係幾配，而佢嘅餐飲都好大杯，凍飲又唔使加錢，都真係幾抵。 同事叫咗個雞翼， 都有成5隻，痴咗一隻黎食都唔錯。 餐廳嘅環境又唔錯，一大班朋友如果有時間坐返佢粒幾兩粒鐘傾下計都唔錯。